Вывучаць гісторыю ў Мсціславе можна па гістарычных малюнках, якія зрабілі на бетоннай агароджы сваёй установы выхаванцы Мсціслаўскага дзяржаўнага будаўнічага каледжа. Апошні, дарэчы, заслугоўвае, каб пра яго расказаць асобна. Пачула ад мясцовых, што там знаходзіцца ўнікальны музей. Не спадзявалася, што мяне прымуць, але пайшла. І мяне, турыстку, не толькі прынялі, але нават правялі экскурсію. Экспанатаў у музеі так шмат, што сёлета тут збіраюцца адкрыць яшчэ адну залу.